REPUBLIKA HRVATSKA

VUKOVARSKO – SRIJEMSKA ŽUPANIJA

GRAD OTOK

GRADSKO IZBORNO POVJERENSTVO ZA IZBOR

ČLANOVA VIJEĆA MJESNOG ODBORA KOMLETINCI

KLASA:026-01/20-01/01

URBROJ: 2188/08-20-4

Otok, 06. srpnja 2020. godine

Na osnovi članka 20. Odluke o provedbi izbora u mjesnim odborima Gradsko izborno povjerenstvo za izbor članova Vijeća mjesnog odbora Komletinci, propisuje:

**OBVEZATNE UPUTE**

O REDOSLJEDU IZBORNIH RADNJI I TIJEKU ROKOVA

ZA IZBOR ČLANOVA VIJEĆA MJESNOG ODBORA KOMLETINCI

1. Gradsko vijeće Grada Otoka donijelo je 29. lipnja 2020. godine Odluku o raspisivanju izbora za članove Vijeća mjesnog odbora Komletinci.

**Izbori će se održati u nedjelju, dana 23. kolovoza 2020. godine.**

1. Rokovi teku od dana

**02. srpnja 2020. godine od 00:00 sati.**

1. Prijedlozi lista za izbor članova Vijeća mjesnog odbora moraju biti dostavljeni Povjerenstvu za izbor članova vijeća mjesnog odobora Komletinci ( u daljnjem tekstu: Izborno povjerenstvo) u roku od 14 dana od dana raspisivanja izbora, dakle do

**15. srpnja 2020. godine do 24:00 sata.**

1. Izborno povjerenstvo sastavit će i objaviti sve pravovaljano predložene liste za izbor članova Vijeća mjesnog odbora, kao i zbirnu listu, i to u roku od 48 sati od isteka roka propisanog za postupak kandidiranja i podnošenja lista, dakle do

**17. srpnja 2020. godine do 24:00 sata.**

1. Izborna promidžba počinje od dana objave zbirne kandidacijske liste i traje zaključno do 24 sata prije dana održavanja izbora, dakle od:

**18. srpnja 2020. godine od 00:00 sati do**

**21. kolovoza 2020. godine do 24:00 sati.**

1. Zabrana izborne promidžbe (izborne šutnje), kao i svako objavljivanje prethodnih rezultata ili procjena rezultata izbora traje tijekom cijelog dana koji prethodi održavanju izbora, kao i na dan održavanja izbora dok traje glasovanje.

**22. kolovoza 2020. godine od 00:00 sati do**

**23. kolovoza 2020. godine do 19:00 sati.**

1. Izborno povjerenstvo mora imenovati članove biračkih odbora najkasnije deset dana prije dana održavanja izbora, dakle do:

**12.kolovoza 2020. godine do 24:00 sata.**

1. Izborno povjerenstvo objavit će koja su biračka mjesta određena, s naznakom koji birači imaju pravo glasovati na pojedinim mjestima, najkasnije 15 dana prije dana održavanja izbora, dakle do:

**07. kolovoza 2020. godine do 24:00 sata.**

1. Glasovanje traje neprekidno

**23. kolovoza 2020. godine od 07:00 – 19:00 sati.**

Biralište se zatvara u 19:00 sati. Biračima koji su se zatekli na biračkom mjestu omogućit će se glasovanje i nakon 19:00 sati.

1. Birački odbor mora dostaviti zapisnik o svom radu s ostalim izbornim materijalom nadležnom izbornom povjerenstvu najkasnije u roku od 12 sati od zatvaranja birališta, dakle do:

**24. kolovoza 2020. godine do 07:00 sati.**

1. Izborno povjerenstvo utvrdit će rezultate glasovanja na biračkim mjestima na svom području najkasnije u roku od 24 sata od zatvaranja birališta, dakle do:

**24. kolovoza 2020. godine do 19:00 sati.**

1. Izborno povjerenstvo kada utvrdi rezultate glasovanja za članove Vijeća mjesnog odbora, objavit će odmah rezultate izbora sukladno zapisniku o radu izbornog povjerenstva.

ZAŠTITA IZBORNOG PRAVA

1. Prigovori zbog nepravilnosti u postupku kandidiranja i izbora podnose se gradskom izbornom povjerenstvu.

**48 sati računajući od isteka dana kada je izvršena radnja na koju je stavljen prigovor**.

1. Izborno povjerenstvo dužno je donijeti rješenje o prigovoru u roku od

**48 sati od dana kada mu je dostavljen prigovor, odnosno od dana kada su mu dostavljeni izborni materijali na koje se odnosi prigovor.**

1. Protiv rješenja Izbornog povjerenstva podnositelj prigovora koji je nezadovoljan takovim rješenjem ima pravo žalbe nadležnom upravnom tijelu županije.

Žalba se podnosi putem izbornog povjerenstva.

1. Žalba se podnosi u roku od

**48 sati računajući od dana kada je primljeno pobijano rješenje.**

**PREDSJEDNIK**

**POVJERENSTVA**

Drago Martinović